kardosdrur/scandi-wiki huggingface dataset:
Danske, Frie og Uafhængige Murere

Danske, Frie og Uafhængige Murere er en dansk frimurerloge der arbejder efter Ritus Hauniensis, skrevet af Grunddal Sjallung i 1929. 

Logen arbejder efter de tre blå grader i frimureriet: lærling, svend og mester. Logen optager både mænd og kvinder.

Eksterne henvisninger 
 Danske, Frie og Uafhængige Murere 

Frie og Uafhængige Murere
Frimureri
Okkultisme
Boldklubben Velo

Boldklubben Velo blev som den første fodboldklub i Nakskov, oprettet i 1899.
Det var dengang en arbejderklub, og det er den på mange måder stadig.

Sammen med B 1905, spillede Velo de første år på Færgelandet. Begge klubber ønskede dog bedre facaliteter og man søgte kommunen om at komme til at spille ved Rosenvænget.
På det tidspunkt var der forhandlinger i gang om en sammenslutning af de to klubber, det blev dog imidlertid ikke til noget.

Den nye klub Nakskov Boldklub kom til at spille på det nye anlæg, mens Velo rykkede til et areal på Tinghusvej, hvor de stadig har hjemme.

For et par år siden gik Velo ind i et samarbejde med Branderslev IF om at danne holdet VB Lolland, sammenlægningen af de to førstehold havde til mål at komme i Lolland-Falsterserien.

Velo har aldrig haft den samme succes som storbror NB, men i sidste sæson rykkede man (VB Lolland) således op i Lolland-Falsterserien, dermed er det første gang i mange mange år, at de to klubber ligger i samme række.
Det skal nu blive spændende at se hvordan holdet klarer sig. Samt udsigten til nogle ægte lokalbrag.

VB Lolland nåede dog kun at spille 2 sæsoner i Lolland-Falsterserien, og dermed 4 lokalopgør mod NB, før klubben blev opløst. Alle disse 4 kampe blev tabt.

Efter opløsningen af VB Lolland i 2008, spillede Velo igen under sit eget navn. Velo var nu placeret i Serie 3 (DBU Lolland-Falster), men i sæsonen 2009/10 blev det til oprykning til Serie 2 (DBU Lolland-Falster), og året efter oprykning til Serie 1 (DBU Lolland-Falster). Første sæson i Serie 1 (DBU Lolland-Falster) gik ikke alt for godt, men i sæsonen 2012/13 vandt Velo grundspillet. Holdet opnåede 3. oprykning på kun 4 sæsoner efter et meget tæt oprykningsspil, hvor det hele blev afgjort i sidste runde, Velo skulle have hjælp fra Nakskov Boldklub, som spillede mod Væggerløse den kamp endte 2-2. Velo spillede selv i Nørre Alslev og vandt 7-1 og lod der efter propperne springe da oprykningen til den bedste række på Lolland-Falster var en realitet.

Fodboldklubber under DBU Lolland-Falster
Sport i Nakskov
Etableret i 1899
Ritus Hauniensis

Ritus Hauniensis (det københavnske ritual) er et dansk frimurerritual skrevet i 1929 af psykologen Grunddal Sjallung. Ritualet bygger på det kendte engelske emulationritual, men henter inspiration fra franske såvel som tyske frimureritualer.

Ritualet anvendtes fra 1930 til begyndelsen af 1990'erne af Det Danske Frimurerlaug. I dag anvendes ritualet af Storlogen af Danmark og Danske, Frie og Uafhængige Murere.

Eksterne henvisninger 
 Det Danske Frimurerlaug
 Storlogen af Danmark
 Danske, Frie og Uafhængige Murere 

Frimureri
Arnakkekilden

Arnakkekilden er en naturlig forekommende kilde ved Ørnsø lige udenfor Silkeborg. Kilden, der har et højt jernindhold, springer med en konstant temperatur på 7° C samt en vandmængde på  750.000 liter i døgnet og her tapper Carlsberg vand til deres kurvandsprodukter.

Arnakkekilden var også grunden til at man i 1883 grundlagde Silkeborg Vandkuranstalt ved kilden. Det nuværende anlæg omkring kilden grundlagdes i 1929 og blev i slutningen af 2006 renoveret efter mange års forsømmelse.

I perioden 1976-2021 tappede Carlsberg vand fra kilden til produktion af Carlsberg Kurvand.

Eksterne kilder/henvisninger
 Info på den lokale Venstre vælgerforening 
 Info fra Kunstcenteret Silkeborg Bad 
 Carlsberg Kildevæld

Kilder i Danmark
Silkeborgs geografi
Grunddal Sjallung

Grunddal Sjallung (født 1895 i Odense, død 1976) var en dansk psykolog, heraldiker og frimurer.

Han flyttede i en ung alder til København. Sjallung var i 1920erne og 30erne forfatter til en række artikler i frimurerbladet Frimurertidende skrevet under navnet Broder Neutralis, men han oversatte også frimuriske tekster fra engelsk til dansk. 

Sjallung var en ivrig heraldiker og erhvervede sig flere udenlandske adelstitler af tvivlsom herkomst. Hans arbejde med heraldikken udmøntede sig f.eks. i designet af Glostrups byvåben, som hans eget private Heraldisk Institut fremstillede i 1937.

Eksterne henvisninger 
 Glostrup Kommune 

Psykologer fra Danmark
Frimurere fra Danmark
Personer fra Odense
Heraldikere fra Danmark
Okkultisme
Retfærd

Retfærd er et nordisk retsvidenskabeligt tidsskrift udgivet af Djøf Forlag.
Retfærd redigeres af redaktionerne i Danmark, Norge, Finland, Sverige og Island.

Tidsskriftet bringer aktuelle artikler og debatstof om teoretiske og praktiske emner, der udfordrer den traditionelle, juridiske tænkemåde.

Eksterne henvisninger
 På www.retfaerd.org findes en fortegnelse over Retfærds årgange.

Tidsskrifter fra Danmark
Rust (spillested)

Rust er et spillested på Nørrebro, der også huser baren CONGA og natklubben Das Disco.

Historie 
Rust (oprindelig Kafé Rust) var fra juli 1989 kampagnecafé og festlokale for Next Stop-bevægelsen, en af de protestbevægelser, der opstod i slutningen af Den Kolde Krig. Caféen blev opkaldt efter tyskeren Mathias Rust, der i 1987 landede på Den Røde Plads i Moskva i en sportsflyver.

I slutningen af 1989 besluttede en mindre gruppe aktivister at omdanne stedet til regulær bar og spillested. Efter en mindre istandsættelse genåbnede Rust i februar 1990 som et samlingssted for den københavnske musikundergrund. I 1991 blev Rust bygget om og fik status som selvstyrende beskæftigelsesprojekt med ansatte på løntilskud. Efter klager fra lokale konkurrenter over konkurrenceforvridning blev beskæftigelsesprojektet standset i 1992, og siden da har Rust fungeret på kommercielle betingelser.

Mange store internationale navne har i tidens løb optrådt på RUST. Dette tæller blandt andet Rufus Wainwright, Bloc Party, Blue Foundation, Post Malone, Mø og Bruno Mars. RUSTs live-scene præsenterer en bred vifte af genre.

Dj's som Trentemøller og Moby har også optrådt på RUST.

Eksterne kilder/henvisninger 
 Officiel hjemmeside
 Rust på Alt om København – indeholder udførlig beskrivelse af indretningen af lokalerne

Spillesteder i København
Natklubber i Danmark
Nørrebro
Etableret i 1990
Lolland-Falsterserien (fodbold)

Lolland-Falsterserien (LF-serien, Herre LFS) er den femtebedste fodboldrække (en blandt flere) i Danmarksturneringen.

Det er derimod den bedste fodboldrække for herrer administreret af lokalunionen Lolland-Falsters Boldspil-Union (LFBU). Serien består af 12 hold, som spiller en kamp imod hinanden og derefter bliver delt op i et oprykningsspil og nedrykningsspil. 

Ændringer i Lolland-Falsterserien fra sæsonen 2022-23: Her vil der blive spillet en sæson med hjemme- og udekampe i alt 22. spillerunder. Fra sæsonen 2023-24 vil der kun være 8 hold i Lolland-Falsterserien.

Referencer 

Fodboldturneringer i Danmark
Fodboldligaer
Fodbold på Lolland-Falster
Branäs

Branäs er en vintersportsby og et skisportsanlæg i Värmland, Sverige.

Eksterne henvisninger 

 Hjemmeside

Vintersportssteder i Sverige
Byer i Torsby kommun
IML Walking Association

IML Walking Association, indtil 2005 International Marching League (IML), grundlagt 1987, er en ikke-politisk, almennyttig international organisation hvis formål er at promovere vandring og marcher på tværs af landegrænser.

Promoveringen foretages ved ikke-konkurrence arrangementer af flere dages varighed i hvert af medlemslandene.

Medlemslande og marcher (2007) 
 Australien, Canberra, Canberra Two-days walk
 Belgien, Blankenberge, New Balance Two days marches of Flanders
 Canada, Victoria, International Blossom walks
 Danmark, Viborg, Hærvejsmarchen
 England, Wellingborough, International Waendel walk
 Finland, Vaasa, Vaasan Marssi
 Frankrig, Chantonnay, Les 4 jours de Chantonnay
 Holland, Nijmegen, Int. Vierdaagse afstandsmarsen
 Israel, Gilboa, Two days march of Gilboa
 Italien, Arenzano, Two-days march Mare e Monti
 Kina, Dalian, International Walking festival
 Korea, Won-Ju, International Two-Days walk Won-Ju
 Luxembourg, Diekirch, Marche de l’Armée
 Irland, Castlebar, Portwest International Four-days walks
 Japan, Higashimatsuyama, International Three-days March
 New Zealand, Rotorua, International Two-days walks
 Norge, Verdalsøra, Sagamarsjen
 Taiwan, Taipei, Two days Happiness March
 Tjekkiet, Brno, Kudrna Two-days march
 Tyskland, Fulda, Zwei-Tage Wanderung
 USA, Arlington, ROA-US Freedom Walk Festival
 USA, Vancouver, Discovery walks
 Østrig, Seefeld, Internationaler Dreitage Wanderung

Ekstern henvisning 
Officiel hjemmeside (engelsk)

Internationale organisationer
Etableret i 1987
Gang
IML

IML, akronymet henviser til forskellige artikler:

 International Marching League – International vandreorganisation, navneskift i 2005 til IML Walking Association.
 International Mister Leather – international konference og konkurrence for lædertilvirkere.
Den tynde røde linje

Den tynde røde linje har flere betydninger:

 Den tynde røde linje (1854) – et sammenstød mellem russiske og britiske tropper under slaget ved Balaklava
 Den tynde røde linje (roman) – Roman fra 1962 af James Jones (på dansk i 1963)
 Den tynde røde linje (film fra 1964) – Krigsfilm fra 1964 af Bernard Gordon om slaget om Guadalcanal.
 Den tynde røde linje (film fra 1998) – Krigsfilm fra 1998 af Terrence Malick om slaget om Guadalcanal.

he:הקו האדום
Den tynde røde linje (film fra 1998)

Den tynde røde linje (originaltitel: The Thin Red Line) er en krigsfilm fra 1998. Filmen fortæller historien om amerikanske troppers kampe i slaget om Guadalcanal under 2. verdenskrig. Den er instrueret af Terrence Malick og er hans første film efter tyve års fravær på filmscenen.

Filmen er bygget på romanen The Thin Red Line af James Jones, men afviger på mange punkter fra denne. Malick skrev selv filmmanuskriptet, og filmen inkluderer mange stjerneskuespillere i mindre biroller, mens flere af hovedrollerne blev spillet af ukendte skuespillere. Filmens medvirkende inkluderer blandt andre Sean Penn, Adrien Brody, James Caviezel, Ben Chaplin, George Clooney, John Cusack, Woody Harrelson, Elias Koteas, Jared Leto, Dash Mihok, Tim Blake Nelson, Nick Nolte, John C. Reilly, Nick Stahl, John Travolta og John Savage.

Eksterne henvisninger
 

Tynde røde linje, Den (film fra 1998)
Tynde røde linje, Den (film fra 1998)
Film instrueret af Terrence Malick
Vanderlei Luxemburgo

Vanderlei Luxemburgo (født 10. maj 1952 i Nova Iguaçu) er en professionel brasiliansk fodboldtræner. Han har i perioden 1983-2004 udelukkende stået i spidsen for brasilianske klubhold, med undtagelse af perioden 1998 – 2000, hvor han var landstræner for Brasilien. I 2004 vandt han det brasilianske mesterskab med klubben Santos. Det bemærkelsesværdige ved dette var at Santos ved hans ansættelse lå nummer 17 i ligaen. Luxemburgo havde knapt fået armene ned før han d. 30 december samme år blev ansat som træner for kongeklubben Real Madrid. På trods af at han indledte jobbet med 7 sejre i streg, og selvom han kun tabte 3 kampe ud af 21 mulige siden hans ansættelse, blev det alligevel Barcelona der vandt mesterskabet. Luxemburgo blev afskediget og er siden vendt tilbage til den brasilianske fodboldklub Santos, hvor han stadig er at finde ved roret.

Fodboldtrænere fra Brasilien
Den tynde røde linje (1854)

Den tynde røde linje (en:The Thin Red Line) er et berømt sammenstød mellem 93. Sutherland Highlanders fra den britiske hær, og russisk kavaleri, under slaget ved Balaklava under Krimkrigen.

93. Sutherland Highlanders og to andre Highland regimenter stoppede et stormangreb fra russisk kavaleri, der truede den britiske forsyningsbase ved havnen Balaklava. Den britiske styrke var under kommando af Sir Colin Campbell.

Den russiske styrke på 2,500 kavalerister angreb ad vejen mod Balaklava. Det var tidlig morgen, og den eneste styrke der var imellem russerne og den sårbare britiske forsyningsbase var 93. regiment.
Da russerne nærmede sig, formerede Campbell 93. regiment i en langstrakt linje af infanterister, der kun var to mand dyb. Doktrinen dikterede ellers at linjen skulle være fire mand dyb.
Campbell fik regimentet til at vente til fjenden var meget tæt på før første linje affyrede deres rifler, og anden linje afskød først deres rifler da russerne blot var 50 meter væk. Den sidste salve brød det russiske angreb.

Det var korrespondenten for The Times, der i sin artikel skrev at han intet kunne se imellem den fremstormende russiske styrke, og "den tynde røde streg, med en linje af stål." Det blev populært forkortet til Den tynde røde linje. Udtrykket blev et symbol på britisk selvkontrol i kamp.

Forfatteren James Jones brugte udtrykket som titel på sin roman The Thin Red Line, der handler om amerikanske soldaters kamp i Guadalcanal under 2. verdenskrig. Bogen blev senere filmatiseret to gange, senest af Terrence Malick i 1998 (se: Den tynde røde linje (film fra 1998)).

Landslag
Begivenheder i 1854
Krimkrigen
Svend Andersen (teolog)

Svend Andersen (født 8. marts 1948 i Aventoft i Sydslesvig) er en dansk-sydslesvigsk teolog. Svend Andersen har siden 1989 været professor i etik og religionsfilosofi på Århus Universitet. 

Andersen har udgivet en lang række bøger og oversættelser og er en ivrig debattør inden for det etiske område. Han var medlem af Etisk Råd 1988-1993, de tre sidste år som næstformand. I 2007 var han aktuel med nye oversættelser af Luthers tekster. Svend Andersen er desuden aktiv i Løgstrup arkivet.

Baggrund 
Svend Andersen voksede op i landsbyen Aventoft som medlem af det danske mindretal i Sydslesvig, og her havde han de første otte år af sin skolegang.

Uddannelse 
Svend Andersen tog matematisk-naturvidenskabelig studentereksamen på Tønder Statsskole i 1966. Samme år startede han på teologistudiet ved Aarhus Universitet, hvor han især blev inspireret af K.E. Løgstrup. Han blev cand.theol. i 1974 og startede samme år et studieophold ved Universitetet i Heidelberg for at forberede sin doktorafhandling om Immanuel Kant. I 1976 vendte han tilbage til Det Teologiske Fakultet ved Aarhus Universitet. I 1980 blev han Dr. theol. ved Universitetet i Heidelberg. I 1984 blev han ansat som lektor i etik og religionsfilosofi ved Aarhus Universitet. I 1982 var han på forskningsophold ved University of Oxford for at forberede sin danske doktorafhandling. Denne forsvarede han i 1989 under titlen og blev dermed dr.theol. på afhandlingen "Sprog og skabelse. Fænomenologisk sprogopfattelse i lyset af analytisk filosofi, med særligt henblik på det religiøse sprog".

Akademisk virke 

Svend Andersen har forsket og undervist i etik og religionsfilosofi siden 1974, fortrinsvis ved Aarhus Universitet. Til hans forskningsområder hører I. Kants filosofi, Hans L. Martensens teologi og etik, fænomenologi (H. Lipps), sprogfilosofi, filosofisk og teologisk etik, Martin Luthers etik samt K.E. Løgstrups tænkning.

Medlemskaber 
Svend Andersen har i mange år været medlem af Societas Ethica, European Society for Research in Ethics, som han var præsident for 2000-2003. Han var medlem af Det Etiske Råd 1988-93, de sidste to år som næstformand.

Siden 2014 har han været formand for Selskab for Kirkeret.

Forfatterskab 
Ideal und Singularität. Über die Funktion des Gottesbegriffes in Kants theoretischer Philosophie. Kantstudien Ergänzungsheft 116. Berlin, New York: Walter de Gruyter 1983.
Macht aus Liebe. Zur Rekonstruktion einer lutherischen politischen Ethik. Berlin, New York: de Gruyter 2010.
Af og til intet. Ledsager til K.E. Løgstrup: Skabelse og tilintetgørelse. Aarhus: Forlaget KLIM 2015.
Gud. Tænkepauser Aarhus Universitetsforlag 2015.

Udmærkelser 
Svend Andersen blev d. 11.9. 2015 udnævnt til Ridder af Dannebrog efter indstilling fra Aarhus Universitet.

Eksterne henvisninger 
 Om Svend Andersen på Det Teologiske Fakultet, Aarhus Universitet

Teologer fra Danmark
Ansatte ved Aarhus Universitet
Danske sydslesvigere
Debattører fra Danmark
Personer i Kraks Blå Bog
Personer fra Sønderjylland (på tværs af landegrænser)
Demos

Forlaget Demos er et socialistisk forlag og en boghandel, der blev oprettet den 25. september 1969. Det blev startet på intiativ af De Danske Vietnamkomiteer.

I VS's partiblad nr. 1, 1991 karakteriserer en nøglefigur i Demos, Erik Jensen, organisationen som et led i den "revolutionære" venstrefløj": "Her i butiksfællesskabet, også kaldet butikken – de unge kalder det Shoppen – er der jo ikke kun os. Der bor også Fællesinitiativet mod Racisme, Antirepressionsgruppen, Big Brother og Autonomt Info. Samt en række mindre grupper, der har postboks her."

I DEMOS Nyhedsbrev nr. 27 1993 hedder det: "Foreningen Demos blev stiftet i 1979 med det formål at videreføre de politiske erfaringer som vi fik i arbejdet med De Danske Vietnamkomiteer og i forlaget Demos, der blev stiftet i 1969. Vi arbejder på et socialistisk og anti-imperialistisk grundlag, og er uden fast tilknytning til nogen af de eksisterende grupper på venstrefløjen. Vi bruger foreningen til at bekæmpe højrekræfterne og samarbejder med andre grupper om at ændre samfundet i socialistisk retning."

I det daværende BZ-organ Fingeren (nov. 1987) hedder det om forlagsudsalget: "I 'bogshoppen' findes alt det politiske materiale som demos har skaffet gennem tiderne ... samt en del orientering og nyhedsstof om den anti-imperialistiske kamp her i Europa. Desuden findes der orientering om svinene herhjemme og internationalt..".

Demos har forsøgt at få Den Danske Forening kvalificeret som "racistisk", hvilket imidlertid ikke lykkedes, idet foreningen rensede sig via injurieretssager.

Demos udgav i 2015 - efter 38 års pause - den flytningepolitiske single "Bryd det ned - Byg det op" skrevet af musikeren Karina Willumsen. I foråret 2016 udgav forlaget albummet Sociale Rekvisitter ligeledes skrevet af Karina Willumsen.

Referencer

Eksterne henvisninger 
 Forlagets hjemmeside 

Forlag fra Danmark
Etableret i 1969
Kommunisme i Danmark
Mogens Hammer

Kjeld Mogens Aage Hammer (21. januar 1911 i København – 11. januar 1946 i Hamborg) var en dansk maskinmester og modstandsmand, der den 27. december 1941 sendtes sammen med Carl Johan Bruhn ind over Danmark med flyvemaskine. De havde til opgave at etablere kontakt mellem den danske modstandsbevægelse og England, hvorfor de i nærheden af Haslev sprang ud.

Bruhns faldskærm foldede sig dog ikke ud, og han dræbtes i faldet. Da Mogens Hammer var stærkt efterlyst af tyskerne, blev han hurtigt afløst af Flemming B. Muus og sendt til England, hvor han blev kaptajn i SOE. Ved tilbagetransporten på et troppetransportskib omkom han ved en brandulykke om bord.

Mogens Hammer ligger begravet på Garnisons Kirkegård i København.

Eksterne kilder og henvisninger 
 
 Den 1 nedkastning af 2 S.O.E Danske agenter 

Modstandsfolk fra Danmark
Officerer fra Storbritannien
Danskere i 1900-tallet
Personer fra København
Personer i Dansk Biografisk Leksikon
Special Operations Executive
Løgumkloster Højskole

Løgumkloster Højskole er en højskole, der ligger 250 m syd for kirken i Løgumkloster by.

Skolen er en almen folkehøjskole med hovedfag indenfor bæredygtighed, selvforsyning, filosofi, psykologi, krop og internationalitet. Derudover tilbyder skolen over hele året korte højskolekurser indenfor emner som kunst, bæredygtighed, havebrug, musik, politik, håndværk og eksistens. Derudover har eleverne mulighed for at vælge et væld af valgfag, spænende over alt fra ølbrygning til salsa, fra læselyst til skak og vegetarmad. Skolen danner derudover også ramme om Middelalderhaven, som er et storstilet haveprojekt, der i løbet af 2021-2022 grundlægger en klosterhave med alt fra abildgård til orangeri og kålhave. Middelalderhaven holder 'Åben have' en gang om måneden, og der er fri entré for alle interesserede. Der udbydes endvidere en lang række weekendarrangementer, foredrag, koncerter mv.

Skolen ligger i det vestlige Sønderjylland, og er en del af et rigt lokalt uddannelses- og kulturmiljø bestående af blandt andet Kirkemusikskolen, to efterskoler, Præstehøjskolen og kursuscentret Løgumkloster Refugium, ligesom skolens placering i grænselandet mellem Danmark og Tyskland er med til at forme skolens internationale rødder.

Historie 
Carl Johannes Lind (1933-2021) var forstander fra 15. december 1978 og frem til 1. marts 1983, da han blev sognepræst for Vor Frelsers Sogn i Esbjerg.

Vita og Bent Andreasen var forstanderpar fra august 1996 og frem til juni 2012, da han blev sognepræst ved Trinitatis Kirke i Fredericia, hvor hun 1988-96 havde været præst. I perioden 2012-14 var der flere skift, først Line og Torben Rudbeck, dernæst Jesper Skau og senest Niels Kristian Troldborg frem til 2014.

Skolen var lukket fra 2014 til 2016 på grund af konkurs, men et lokalt initiativ skabte en ny bestyrelse, der ansatte Sascha Qvortrup som ny forstander fra juli 2015, og skolen genåbnede  januar 2016. 

Ved hjælp af gode lokale kræfter er højskolen endnu en gang åbnet i januar 2020, som en almennyttig folkehøjskole med forstander Ursula Dieterich-Pedersen ved roret. Skolen er en almennyttig folkehøjskole med hovedfag indenfor bæredygtighed, selvforsyning, billedkunst, selvindsigt, filosofi, krop og internationale fag.

International Højskole 
Løgumkloster Højskole har også en bred international profil. En del af af de studerende på skolens lange kursus, er internationale elever fra hele verden. De internationale elever er en integreret del af skolen og deltager på lige fod med de danske elever. Dette medfører, at undervisningssproget i alle internationale klasser er engelsk.

Eksterne henvisninger 
 Højskolens hjemmeside

Noter 

Folkehøjskoler i Danmark
Etableret i 1960
Højskole
Uddannelsesinstitutioner i Sønderjylland (i Danmark)
Kongen af Danmark (radioprogram)

Kongen af Danmark var et radio-program på TV2 Radio med Casper Christensen og Ricco Wichmann. Programmet blev sendt direkte fra Casper Christensens lejlighed i det centrale København i nogle måneder i foråret 2007. Programmet var kommercielt og finansieret af reklamepauser i radiofladen, men da Kongen af Danmark og Tv2 Radio oplevede katastrofalt dårlige lyttertal, var programmet ikke rentabelt.

Programmet var en del af eftermiddagsfladen på Tv2 Radio.

Produkter fra TV 2 Danmark
Radioprogrammer fra Danmark
Minestryger (spil)

Denne side handler om strategispillet Minestryger. Se Minestryger for skibet minestryger.
 Minestryger (Minesweeper)'' er et simpelt computerspil, hvor det gælder om at undgå alle miner ved hjælp af talanvisninger. Spillet er desuden på tid og det gælder derfor om at få den bedste tidsrekord som kun kan opnås ved et fuldført spil.
Spillet følger med alle versioner af Windows siden 3.1.

Reglerne for spillet er at klikke på et felt for at få et tal mellem 1 og 8 frem, eller et blankt felt. Tallet angiver hvor mange omkringliggende felter der er miner; et blankt felt fremkommer, hvis der ikke er miner i de omkringliggende felter. Alle forbundne, blanke felter ryddes sammen med de omkringliggende felter med tal i automatisk, når et af dem ryddes manuelt. En mine angives ved at højreklikke på det givne felt, hvorved der fremkommer et flag som markerer feltet. Når alle felter, der ikke indeholder miner, er ryddet, er spillet vundet, og tiden stopper.

Windows-udgaven 
I den populære Windows-udgave findes der tre størrelser af Minestryger:
 Begynder (8×8 eller 9×9 felter – 10 miner)
 Øvet (16×16 felter – 40 miner)
 Ekspert (30×16 felter – 99 miner)
samt en brugerdefineret:
 9×9 til 30×24 felter – 10 til 667 miner (det maksimale antal miner for et A×B antal felter er (A-1)×(B-1))
Fra og med Windows 2000 har Minestryger Begynder været 9×9 – tidligere var den 8×8. Ændringen af feltantallet skyldtes officielt at sandsynligheden for at klikke på en mine var den samme for Begynder og Øvet:
 8×8 = 64, 10 miner / 64 felter = 15,625% sandsynlighed 
 16×16 = 256, 40 miner / 256 felter = 15,625% sandsynlighed
Nu er sandsynligheden for at ramme en mine faldet lidt:
 9×9 = 81, 10 miner / 81 felter = 12,346% sandsynlighed 
Ændringen kunne også skyldes en ændring af felternes størrelse, således at en 9×9 plade stadig ville kunne rumme tids-/mine-displayet og titellinjen.

Eksempler

Eksterne henvisninger 
 

Computerspil fra 1983
Linux-spil
Windows-spil